Ayrton Preciado

Eduar Ayrton Preciado García (sündinud 17. juulil 1994 Esmeraldases) on Ecuadori jalgpallur (ründaja või vasak äärepoolkaitsja).Ayrton Preciado. transfermarkt.com. Vaadatud 26.02.2024

Ta alustas klubikarjääri 2010. aastal kodumaal Deportivo Quitos. Seejärel mängis ta aastatel 2013–2015 kaks hooaega Portugali esiliiga klubides C.D. Trofense ja Leixões. 2015. aastal naasis ta Ecuadori, liitudes kõrgliigaklubiga S.D. Aucas. 2017. aastal suundus ta teise Ecuadori kõrgliiga klubisse C.S. Emelec. 2011. aastal tuli ta Ecuadori meistriks Deportivo Quitoga ja 2017. aastal Emeleciga.A. PRECIADO. soccerway.com. Vaadatud 23.5.2019

Aastatel 2018–2022 mängis ta Mehhiko kõrgliigaklubis Santos Laguna. 2023. aastal mängis ta Ecuadori kõrgliigaklubis Guayaquil City.

Ecuadori jalgpallikoondises tegi ta debüüdi 2017. aastal. Koondisekarjääri esimese värava lõi 9. juunil 2019 sõprusmängus Mehhiko vastu. Ta on kuulunud Ecuadori koondisse 2019. ja 2021. aasta Copa Américal ning 2022. aasta maailmameistrivõistlustel.

 Saavutused 
Deportivo Quito
Serie A de Ecuador: 2011
Emelec
Serie A de Ecuador: 2017

 Viited 

 Välislingid 

Kategooria:Ecuadori jalgpallurid
Kategooria:Santos Laguna mängijad
Kategooria:Liga MX-i mängijad
Kategooria:Sündinud 1994